આ અંગેની વધુ માહિતી આપતા સ્થાનિકોએ જણાવ્યું હતું કે, શહેરના બારકોશિયા રોડ પર ૫૦થી વધારે સોસાયટીઓ આવેલી છે. સાથે સાથે આ વિસ્તારની બહારના ભાગમાં મુખ્યમાર્ગ પર મોહંમદી સોસાયટી પણ આવેલી છે. જ્યાં પણ છેલ્લા કેટલાય સમયથી આ જ સ્થિતી સર્જાયેલી છે. નગરપાલિકા દ્વારા ડોર ટુ ડોર કચરો પણ ઉઘરાવવામાં આવતો નથી. જેના કારણે આ વિસ્તારમાં ઠેર ઠેર ગંદકી ફેલાયેલી છે. આ બાબતે જો સાફ સફાઇ કરવામાં નહીં આવે તો રોગચાળો ફાટી નીકળે તેવી શક્યતા રહેલી છે. પાલિકા દ્વારા આ બાબતે સત્વરે યોગ્ય કાર્યવાહી કરવામાં આવે તેવી માગણી સ્થાનિકોમાં પ્રબળ બની છે. આ વિસ્તારના રહીશો પાલિકામાં વેરો પણ ભરે છે તો પછી કયા કારણોસર તેઓને સવિધા આપવામાં આવતી નથી. તે વાતને લઇને પણ અનેક પ્રશ્નો ઉભા થયા છે.